Huhtikuussa 1940 palvelukseen oton jälkeen alus liitettiin Portsmouthiin sijoitettuun 1. hävittäjälaivueeseen, jonka tehtävänä oli saattueiden suojaaminen sekä Englannin kanaalin ja Pohjanmeren alueen partiointi. Alus siirrettiin kesäkuussa Kotilaivastoon. Se kohtasi 8. kesäkuuta "HMS Witheringtonin", "HMS Wolverinen", "HMS Antelopen" ja "HMS Viscountin" kanssa Norjan evakuointiin muodostetun Group I:n alukset Färsaarten edustalla.